techiaith/cofnodycynulliad_en-cy huggingface dataset:
English: Thank you. So, I did raise it at our inter-ministerial group in December and then subsequently wrote to the Minister for farming, fisheries and food. As I say, unfortunately, I haven't had a response to that letter. We have a further inter-ministerial group, I think, in a fortnight, so I will raise it again if I haven't had a response. I do think we need to look at how we use those powers and, as I say, whether a legislative solution would be the best way forward, but, obviously, my officials continue to work across the UK at official level with the agriculture market monitoring group. I've asked them to really stress, because it's such an integrated supply across the UK, a UK-wide solution would be the best way forward.
Welsh: Diolch. Felly, fe'i crybwyllais yn ein grŵp rhyngweinidogol ym mis Rhagfyr ac yna ysgrifennais at y Gweinidog ffermio, pysgodfeydd a bwyd. Fel y dywedaf, yn anffodus, nid wyf wedi cael ymateb i'r llythyr hwnnw. Mae gennym gyfarfod pellach o'r grŵp rhyngweinidogol, ymhen pythefnos rwy'n credu, felly byddaf yn ei godi eto os nad ydwyf wedi cael ymateb. Rwy'n credu bod angen inni edrych ar sut y defnyddiwn y pwerau hynny ac fel y dywedaf, a gweld ai ateb deddfwriaethol fyddai'r ffordd orau ymlaen, ond yn amlwg, mae fy swyddogion yn parhau i weithio ledled y DU ar lefel swyddogol gyda grŵp monitro'r farchnad amaeth. Oherwydd ei fod yn gyflenwad mor integredig ledled y DU, rwyf wedi gofyn iddynt bwysleisio mai ateb DU gyfan fyddai'r ffordd orau ymlaen.
English: The Agriculture (Wales) Bill is the result of several years of policy development across ministerial portfolios, which includes discussions with the Minister for Climate Change. Officials have also been in regular discussions with colleagues to understand the impact of the Bill on existing and future programmes, including peatland restoration.
Welsh: Mae Bil Amaethyddiaeth (Cymru) yn ganlyniad i sawl blwyddyn o ddatblygu polisi ar draws portffolios gweinidogol, sy'n cynnwys trafodaethau gyda'r Gweinidog Newid Hinsawdd. Mae swyddogion hefyd wedi bod mewn trafodaethau rheolaidd gyda chyd-Weinidogion i ddeall effaith y Bil ar raglenni sy'n bodoli eisoes a rhaglenni'r dyfodol, gan gynnwys adfer mawndiroedd.
English: Thank you for the answer. The success of the national peatland action programme is its ability to deliver in the here and now, but it's come to my attention that a lot of works are held up or not progressing due to landowners holding on to see if they will require degraded peat to enter into the new sustainable farming scheme, or that they might be better off undertaking the work through the sustainable farming scheme. So, can the Minister give assurances to land managers across Wales that they will not be penalised either financially or in scheme eligibility for undertaking peatland restoration through presently available mechanisms?
Welsh: Diolch am yr ateb. Llwyddiant y rhaglen weithredu genedlaethol ar fawndiroedd yw ei gallu i gyflawni ar unwaith, ond mae wedi dod i fy sylw fod llawer o waith yn cael ei ddal yn ôl neu nad yw'n mynd rhagddo oherwydd bod tirfeddianwyr yn aros i weld a fydd hi'n ofynnol cynnwys mawn diraddiedig yn y cynllun ffermio cynaliadwy newydd, neu a fyddai'n well iddynt ymgymryd â'r gwaith drwy'r cynllun ffermio cynaliadwy. Felly, a all y Gweinidog roi sicrwydd i reolwyr tir ledled Cymru na fyddant yn cael eu cosbi naill ai'n ariannol nac o ran cymhwysedd ar gyfer y cynllun am wneud gwaith adfer mawndiroedd drwy'r mecanweithiau sydd ar gael ar hyn o bryd?
English: Well, as the Member is aware, the sustainable farming scheme is currently being designed. We've gone through a significant amount of co-design with our stakeholders, so I can't give you that assurance as you required, but, obviously, we're really keen that that work is undertaken. I do hear what you're saying about farmers waiting to see, if you like, but we would encourage them to continue to carry out the actions that we really need as part of the national peatland action programme. I think what that programme has really done is provide the leadership that we needed for that sustained peatland restoration, but we'll certainly consider it - well, we are considering it - as a sustainable land management duty. So, I don't see why we wouldn't then reward it. But, I would encourage people to really carry on with the work that they've been doing whilst we, obviously, bring the Agriculture (Wales) Bill through the Senedd and we design the sustainable farming scheme, which will be replacing the basic payment scheme.
Welsh: Wel, fel y mae'r Aelod yn gwybod, mae'r cynllun ffermio cynaliadwy yn cael ei lunio ar hyn o bryd. Rydym wedi mynd drwy broses sylweddol o gydgynllunio gyda'n rhanddeiliaid, felly ni allaf roi'r sicrwydd hwnnw i chi fel y gofynnoch chi amdano, ond yn amlwg, rydym yn awyddus iawn i'r gwaith hwnnw gael ei wneud. Rwy'n clywed yr hyn a ddywedwch am ffermwyr yn aros i weld, os mynnwch, ond byddem yn eu hannog i barhau i gyflawni'r camau sydd eu hangen arnom yn fawr yn rhan o'r rhaglen weithredu genedlaethol ar fawndiroedd. Rwy'n credu mai'r hyn y mae'r rhaglen honno wedi'i wneud yw darparu'r arweiniad roedd ei angen arnom ar gyfer y gwaith parhaus o adfer mawndiroedd, ond byddwn yn sicr yn ei ystyried - wel, rydym yn ei ystyried - yn ddyletswydd rheoli tir yn gynaliadwy. Felly, nid wyf yn gweld pam na fyddem yn ei wobrwyo. Ond rwy'n annog pobl i barhau o ddifrif gyda'r gwaith y maent wedi bod yn ei wneud wrth inni dywys y Bil Amaethyddiaeth (Cymru) drwy'r Senedd ac wrth inni gynllunio'r cynllun ffermio cynaliadwy, a fydd yn disodli cynllun y taliad sylfaenol.
English: As the economic situation worsens, pressures on household budgets to maintain good welfare conditions for pets is becoming ever more challenging. My officials have worked closely with the third sector to monitor the situation and are pleased to see animal welfare groups in Wales working together to support our pet owners.
Welsh: Wrth i'r sefyllfa economaidd waethygu, mae'r pwysau ar gyllidebau aelwydydd i gynnal amodau lles da i anifeiliaid anwes yn dod yn fwyfwy heriol. Mae fy swyddogion wedi gweithio'n agos gyda'r trydydd sector i fonitro'r sefyllfa ac yn falch o weld grwpiau lles anifeiliaid yng Nghymru yn gweithio gyda'i gilydd i gefnogi ein perchnogion anifeiliaid anwes.
English: The rising cost of living has led to a record number of pets being abandoned. The Royal Society for the Prevention of Cruelty to Animals estimate that a pet is cast aside every 15 minutes in the UK. Dogs Trust have reported a record number of calls from owners looking to give up their dogs, citing financial reasons, and a survey by YouGov shows that 48 per cent of respondents confirmed they would find it more difficult to give their dog all they needed. Charities like Friends of Animals Wales, run by volunteers, who have three shops in my constituency, provide a pet foodbank so that pets don't have to go without, or owners don't have to go without to feed their pets. But, not all constituencies are fortunate enough to have this provision and it's difficult to reach all pet owners. What advice would the Minister give to pet owners in Wales who are struggling to provide for their pets, and how can the Welsh Government help charities like Friends of Animals Wales reach those in need of support?
Welsh: Mae costau byw cynyddol wedi arwain at y nifer uchaf erioed o anifeiliaid anwes yn cael eu gadael. Mae'r Gymdeithas Frenhinol er Atal Creulondeb i Anifeiliaid yn amcangyfrif bod anifail anwes yn cael ei adael bob 15 munud yn y DU. Mae'r Dogs Trust wedi cofnodi'r nifer uchaf erioed o alwadau gan berchnogion sydd am roi'r gorau i'w cŵn, gan nodi rhesymau ariannol, ac mae arolwg gan YouGov yn dangos bod 48 y cant o ymatebwyr wedi cadarnhau y byddent yn ei chael hi'n anos rhoi popeth roedd ei angen ar eu ci. Mae elusennau fel Friends of Animals Wales, sy'n cael ei gweithredu gan wirfoddolwyr ac sydd â thair siop yn fy etholaeth, yn darparu banc bwyd anifeiliaid anwes fel nad oes rhaid i anifeiliaid anwes fynd heb fwyd, neu fel nad oes rhaid i berchnogion fynd heb fwyd er mwyn bwydo eu hanifeiliaid anwes. Ond nid yw pob etholaeth yn ddigon ffodus i gael y ddarpariaeth hon ac mae'n anodd cyrraedd pob perchennog anifail anwes. Pa gyngor y byddai'r Gweinidog yn ei roi i berchnogion anifeiliaid anwes yng Nghymru sy'n ei chael hi'n anodd darparu ar gyfer eu hanifeiliaid anwes, a sut y gall Llywodraeth Cymru helpu elusennau fel Friends of Animals Wales i gyrraedd y rhai sydd angen cefnogaeth?
English: Well, as I said in my opening answer, my officials have been working very closely with third sector organisations to see what more can be done to help our pet owners who are struggling to feed and look after their pets in the way that they and we would want them to. Unfortunately, we did see pet ownership increase during the COVID-19 pandemic and, obviously, as the economic situation has worsened with those pressures on household budgets it has become much more challenging to maintain good welfare conditions for our pets. We have the Animal Welfare Network Wales group, and they're in discussion also with the third sector organisations, and that does include the Dogs Trust, that you referred to, the People's Dispensary for Sick Animals and Cats Protection, just to monitor the current situation relating to affordable veterinary care as well, because that's obviously something else that could be causing pet owners concerns. We're also promoting our social media campaigns still - Paws, Prevent, Protect - and that really reminds prospective purchasers of the need to do their research before they buy a pet, because we know that responsible pet ownership does begin before you purchase an animal. You referred to the pet foodbank. I know that the foodbank in my own constituency does provide for pets also. So, again I would encourage people to try their local foodbank if they haven't got a specific pet foodbank in the way that you referred to in your constituency.
Welsh: Wel, fel y dywedais yn fy ateb agoriadol, mae fy swyddogion wedi bod yn gweithio'n agos iawn gyda sefydliadau'r trydydd sector i weld beth arall y gellir ei wneud i helpu ein perchnogion anifeiliaid anwes sy'n ei chael hi'n anodd bwydo a gofalu am eu hanifeiliaid anwes yn y ffordd y byddent hwy a ninnau eisiau iddynt ei wneud. Yn anffodus, gwelsom gynnydd mewn perchnogaeth anifeiliaid anwes yn ystod pandemig COVID-19 ac yn amlwg, wrth i'r sefyllfa economaidd waethygu gyda'r pwysau ar gyllidebau aelwydydd, mae wedi dod yn llawer mwy heriol i gynnal amodau lles da i'n hanifeiliaid anwes. Mae gennym grŵp Rhwydwaith Lles Anifeiliaid Cymru, ac maent yn trafod hefyd gyda sefydliadau'r trydydd sector, ac mae hynny'n cynnwys y Dogs Trust, fel y nodoch chi, y People's Dispensary for Sick Animals a Cats Protection, i fonitro'r sefyllfa bresennol ynghylch gofal milfeddygol fforddiadwy hefyd, oherwydd mae hynny'n amlwg yn rhywbeth arall a allai fod yn achosi pryderon i berchnogion anifeiliaid anwes. Rydym hefyd yn dal i hyrwyddo ein hymgyrchoedd cyfryngau cymdeithasol - Aros, Atal, Amddiffyn - ac mae hynny'n atgoffa darpar brynwyr o'r angen i wneud eu hymchwil cyn iddynt brynu anifail anwes, oherwydd rydym yn gwybod bod perchnogaeth gyfrifol ar anifail anwes yn dechrau cyn ichi brynu anifail. Roeddech yn cyfeirio at y banc bwyd i anifeiliaid anwes. Rwy'n gwybod bod y banc bwyd yn fy etholaeth i'n darparu ar gyfer anifeiliaid anwes hefyd. Felly, byddwn yn annog pobl eto i roi cynnig ar eu banc bwyd lleol os nad oes ganddynt fanc bwyd penodol ar gyfer anifeiliaid anwes yn y ffordd roeddech chi'n nodi yn eich etholaeth.
English: Natural Resources Wales have recently proposed to increase charges for sheep-dip disposal by 10 times. This, I'm sure you'll be most aware, will cause barriers to eradicating sheep scab. Now, I note in your statement last month you committed £4.5 million of rural investment scheme funding to help tackle the disease, but you didn't mention whether this would be per year or multi-year funding. I also realise you said in your responses to my colleague Sam Kurtz that the increase in fees from Natural Resources Wales will only impact a small percentage of farms, only giving out 37 permits per year. However, as NFU Cymru have noted, these proposals, they say, are ill thought out and short-sighted. They're asking for a full justification from NRW about this increase. So, what other breakdowns have you seen that would indicate that this is a fair decision for farmers who are struggling with the cost of living?
Welsh: Yn ddiweddar, fe wnaeth Cyfoeth Naturiol Cymru argymell cynnydd ddeg gwaith drosodd yn y ffioedd am waredu dip defaid. Bydd hyn, rwy'n siŵr y byddwch yn ymwybodol, yn achosi rhwystrau rhag dileu'r clafr. Nawr, nodaf yn eich datganiad fis diwethaf eich bod wedi ymrwymo £4.5 miliwn o gyllid y cynllun buddsoddi gwledig i helpu i fynd i'r afael â'r clefyd, ond ni wnaethoch sôn a fyddai hyn yn gyllid blynyddol neu'n gyllid amlflwyddyn. Rwyf hefyd yn sylweddoli eich bod wedi dweud yn eich ymatebion i fy nghyd-Aelod Sam Kurtz y bydd y cynnydd yn y ffioedd gan Cyfoeth Naturiol Cymru ond yn effeithio ar ganran fechan o ffermydd, am mai 37 trwydded y flwyddyn yn unig a ddyrennir. Ond fel y mae NFU Cymru wedi nodi, mae'r cynigion hyn, meddant, yn ddifeddwl ac yn unllygeidiog. Maent yn gofyn am gyfiawnhad llawn gan CNC dros y cynnydd hwn. Felly, pa ddadansoddiadau eraill a welsoch a fyddai'n dangos bod hwn yn benderfyniad teg i ffermwyr sy'n ei chael hi'n anodd ymdopi gyda chostau byw?
English: So, obviously, NRW sits within the portfolio of the Minister for Climate Change, and I know she will be having advice from NRW around the rise in the regulatory licences that you referred to. I have done some research into this following being told there were only 37 licences given, and that indeed is correct. I think it's really important to recognise that NRW aren't trying to make profit from this. What they are trying to make sure is that they're costs are covered, and there hasn't been a rise for many, many years, and I appreciate is it a significant rise in one go. But, as I say, the Minister is still awaiting advice on it.
Welsh: Felly, yn amlwg, mae CNC yn dod o dan bortffolio'r Gweinidog Newid Hinsawdd, ac rwy'n gwybod y bydd hi'n cael cyngor gan CNC ynghylch y cynnydd yn y trwyddedau rheoleiddiol y cyfeirioch chi atynt. Rwyf wedi gwneud ychydig o ymchwil i hyn ar ôl cael gwybod mai dim ond 37 o drwyddedau a roddwyd, ac mae hynny'n gywir. Rwy'n credu ei bod yn bwysig iawn cydnabod nad yw CNC yn ceisio gwneud elw o hyn. Yr hyn y maent yn ceisio ei sicrhau yw bod costau'n cael eu talu, ac nid oes cynnydd wedi bod ers blynyddoedd lawer, ac rwy'n derbyn ei fod yn gynnydd sylweddol ar un tro. Ond fel rwy'n dweud, mae'r Gweinidog yn dal i ddisgwyl cyngor arno.
English: I sent my response to the Petitions Committee, which the Member chairs, to the report that came forward on this issue yesterday, and, as detailed in the response, any proposed changes to legislation will be subject to full public consultation.
Welsh: Anfonais fy ymateb i'r adroddiad a gyflwynwyd ar y mater hwn ddoe at y Pwyllgor Deisebau a gadeirir gan yr Aelod, ac fel y nodwyd yn yr ymateb, bydd unrhyw newidiadau arfaethedig i ddeddfwriaeth yn destun ymgynghoriad cyhoeddus llawn.
English: I'm grateful to the Minister for that answer and I'm grateful to the Minister for responding positively to the Senedd Petitions Committee on the report that called for a phased ban on greyhound racing. The reason we called for a phased ban on greyhound racing is because the majority of Members felt the evidence that we heard was overwhelmingly in favour of a phased ban. I understand the position of the Welsh Government that they will have to go out to consultation on any ban, and a consultation will include the position on a ban on greyhound racing. I wondered if you could update the Chamber, Minister, on what the next steps are for the Welsh Government in this regard.
Welsh: Rwy'n ddiolchgar i'r Gweinidog am yr ateb hwnnw ac rwy'n ddiolchgar i'r Gweinidog am ymateb yn gadarnhaol i Bwyllgor Deisebau'r Senedd ar yr adroddiad a alwai am waharddiad graddol ar rasio milgwn. Y rheswm y gwnaethom alw am waharddiad graddol ar rasio milgwn yw oherwydd bod y mwyafrif o'r Aelodau'n teimlo bod y dystiolaeth a glywsom yn llethol o blaid gwaharddiad graddol. Rwy'n deall safbwynt Llywodraeth Cymru y bydd yn rhaid iddynt ymgynghori ar unrhyw waharddiad, ac fe fydd ymgynghoriad yn cynnwys y safbwynt ar wahardd rasio milgwn. Tybed a allech roi'r wybodaeth ddiweddaraf i'r Siambr, Weinidog, ynglŷn â beth yw'r camau nesaf i Lywodraeth Cymru yn hyn o beth.
English: Thank you, and I was very pleased to be able to accept, or accept in principle, all the recommendations bar one, and I very much look forward to the debate that will be held in this Chamber on 6 March, and I suppose that's the next step. And then we will have a look at what more we need to do to have a look and make sure that our greyhounds are protected as much as possible. I've also met with the owner of Valley stadium, which, as you know, is the only greyhound stadium here in Wales, to discuss the welfare issues that have been raised with me. I'm very keen to see the inspections continue at the stadium. But the next immediate step will be the debate on 6 March.
Welsh: Diolch, ac roeddwn yn falch iawn o allu derbyn, neu dderbyn mewn egwyddor, yr holl argymhellion heblaw am un, ac edrychaf ymlaen yn fawr at y ddadl a gynhelir yn y Siambr hon ar 6 Mawrth, ac mae'n debyg mai dyna'r cam nesaf. Ac yna cawn olwg ar beth arall sydd angen inni ei wneud i gael golwg a gwneud yn siŵr fod ein milgwn yn cael eu diogelu gymaint â phosibl. Rwyf hefyd wedi cyfarfod â pherchennog stadiwm Valley, sef yr unig stadiwm milgwn yma yng Nghymru, fel y gwyddoch, i drafod y materion lles a gafodd eu dwyn i fy sylw. Rwy'n awyddus iawn i weld yr archwiliadau'n parhau yn y stadiwm. Ond y cam uniongyrchol nesaf fydd y ddadl ar 6 Mawrth.
English: So, in answer to your last point - and I appreciate you haven't seen my response as yet - recommendation 5, which was that we should also look at other sports where animals compete, is the recommendation I have rejected, because, obviously, this is a focus on greyhound racing. What our animal welfare plan, which I introduced back in 2021 - it's a five-year plan - does is include a framework for the realisation of the four animal welfare programme for government commitments, and that does outline how we will integrate a broad range of ongoing animal welfare policy work. In relation to your questions around GBGB tracks, you'll be aware that the one track in Wales isn't a GBGB track. I, too, have met with GBGB to see what more could be done, and my officials are having a look. I don't think they've visited any other GBGB tracks, but certainly had discussions with, I think, the chief executive of GBGB, to see what we can learn.
Welsh: Felly, i ateb eich pwynt olaf - ac rwy'n derbyn nad ydych wedi gweld fy ymateb hyd yma - argymhelliad 5, sef y dylem hefyd edrych ar chwaraeon eraill lle mae anifeiliaid yn cystadlu, yw'r argymhelliad a wrthodais, oherwydd, yn amlwg, ffocws ar rasio milgwn yw hwn. Yr hyn y mae ein cynllun lles anifeiliaid, a gyflwynais yn ôl yn 2021 - mae'n gynllun pum mlynedd - yn ei wneud yw cynnwys fframwaith ar gyfer gwireddu pedwar ymrwymiad lles anifeiliaid y rhaglen lywodraethu, ac mae hwnnw'n amlinellu sut y byddwn yn integreiddio ystod eang o waith polisi lles anifeiliaid parhaus. O ran eich cwestiynau ynghylch traciau GBGB, fe fyddwch yn ymwybodol nad yw'r un trac sydd yng Nghymru yn drac GBGB. Rwyf innau hefyd wedi cyfarfod â GBGB i weld beth arall y gellid ei wneud, ac mae fy swyddogion yn edrych ar hynny. Nid wyf yn credu eu bod wedi ymweld ag unrhyw un o draciau eraill GBGB, ond yn sicr maent wedi cael trafodaethau gyda phrif weithredwr GBGB, rwy'n meddwl, i weld beth y gallwn ei ddysgu.
English: Greyhound racing is all too often incredibly dangerous for the greyhounds, and there is this statistic that 2,000 greyhounds were euthanised in the UK between 2018 and 2020 simply as a result of being raced. I strongly believe that no animal should suffer in the name of sport, and that goes for all sports that use all forms of animals for human entertainment, so I'm pleased to hear you say that that's under consideration in this consultation. There are 35,000 people who signed this petition, so we're not in the minority, the few voices here; we're representing a huge sector of society who think the same. So, Minister, when you go out to consultation, and it will be right across Wales, will you be feeding that consultation back before decisions are made and progress is taken?
Welsh: Mae rasio milgwn yn rhy aml yn hynod beryglus i'r milgwn, ac mae yna ystadegyn fod 2,000 o filgwn wedi cael eu hewthaneiddio yn y DU rhwng 2018 a 2020 yn syml o ganlyniad i gael eu rasio. Credaf yn gryf na ddylai unrhyw anifail ddioddef yn enw chwaraeon, ac mae hynny'n wir am bob camp sy'n defnyddio unrhyw fath o anifail ar gyfer adloniant pobl, felly rwy'n falch o'ch clywed yn dweud bod hynny dan ystyriaeth yn yr ymgynghoriad hwn. Mae 35,000 o bobl wedi llofnodi'r ddeiseb hon, felly nid yw'r ychydig leisiau yma'n lleiafrif; rydym yn cynrychioli sector enfawr o'r gymdeithas sy'n meddwl yr un fath. Felly, Weinidog, pan fyddwch yn ymgynghori, a hynny ledled Cymru, a fyddwch yn bwydo'r ymgynghoriad hwnnw yn ôl cyn gwneud unrhyw benderfyniadau a chyn rhoi camau ar waith?
English: Thank you. Well, as I said, we've already committed to considering licensing of greyhound racing as part of our animal welfare plan. The next step is now to have the petition. What I have said to the Petitions Committee and to Members in the Chamber is that anything we decide to do would have to go out to public consultation, so let's have the debate on 6 March and then we can decide on the next steps.
Welsh: Diolch. Wel, fel y dywedais, rydym eisoes wedi ymrwymo i ystyried trwyddedu rasio milgwn fel rhan o'n cynllun lles anifeiliaid. Y cam nesaf nawr yw cael y ddeiseb. Yr hyn rwyf wedi'i ddweud wrth y Pwyllgor Deisebau ac wrth Aelodau yn y Siambr yw y byddai'n rhaid i unrhyw beth y penderfynwn ei wneud fod yn destun ymgynghoriad cyhoeddus, felly gadewch inni gael y ddadl ar 6 Mawrth, ac yna gallwn benderfynu ar y camau nesaf.
English: The Welsh Government's code of practice for the welfare of dogs informs owners of their obligations relating to controlling their dogs and the governing pieces of legislation. We are working with the UK Government on introducing further safeguards through the Animal Welfare (Kept Animals) Bill.
Welsh: Mae cod ymarfer Llywodraeth Cymru ar gyfer lles cŵn yn rhoi gwybod i berchnogion am eu rhwymedigaethau o ran rheoli eu cŵn a'r ddeddfwriaeth sy'n eu llywodraethu. Rydym yn gweithio gyda Llywodraeth y DU i gyflwyno mesurau diogelu pellach drwy'r Bil Lles Anifeiliaid (Anifeiliaid a Gedwir).